**LuoLi – Luonnosta liiketoiminnaksi – hanke 1.8.2016 – 31.10.2017**

**LuoLi auttaa jalostamaan luonnonantimet liiketoiminnaksi**

Hankkeen toimenpiteet on jaettu työpaketeiksi (1-5):

1. Raaka-aineiden saannin turvaamisen kartoitus.

2. Tilatarpeiden kartoitus

3. Veturiyritysten ja –yrittäjien kartoitus

4. Kehitystyön tarpeiden kartoitus

5. Viestintä

**TOIMINNAN KOHDERYHMÄ:**

Ensisijainen kohderyhmä on Lapissa luonnontuotealan yritystoimintaa aloittavat tai suunnittelevat henkilöt, yritystoimintaansa laajentamista suunnittelevat yritykset (ns. veturiyritykset), luonnonraaka-aineiden viljelijät ja kerääjät ja ensi asteen jalostajat. Toissijaisena kohde ryhmänä ovat alueen ulkopuoliset yritykset, lappilaiset matkailu- ja hyvinvointialan yrittäjät ja työntekijät sekä muiden alojen yrittäjät, joita kiinnostaa luonnontuotteiden käyttö liiketoiminnassa.

**TAVOITTEET:**

Hankkeen tuloksena on se, että tiedetään paremmin, mitä luonnontuotealan yritystoiminta tarvitsee kehittyäkseen ja käynnistetään tiedon pohjalta kehittämistoimenpiteet, joita ovat

• yritysryhmähankkeet 1-3 hanketta

• muut kehittämishankkeet 1-2 hanketta

• toimitilojen selvitykset Itä-Lapissa ja Lapin ammattiopistossa yrityshautomotoimintaa varten

• toimivan raaka-aineketjun selvittäminen ja mallintaminen; näytemaan perustamisen selvitys kasvien lisäysmateriaalin turvaamiseksi; uusien luonnonraaka-aineiden kerääjien innostaminen tavoitteena kymmeniä uusia kerääjiä eri puolille Lappia

• luonnontuotealan osaamisen lisääminen yhteistyön kautta: yritysosaaminen, tieteellisen tiedon levittäminen

• luonnontuotealan kolmivuotisen strategisen kehittämissuunnitelman laatiminen Itä-Lappiin

• innostetaan perustamaan uusia yrityksiä

**TULOKSET:**

Hankkeessa on saatu tällä hetkellä aikaan yksi yritysryhmähanke, toista suunnitellaan. Mukaan lähteneet yritykset toimivat suunnitelmansa mukaisesti ja kehittävät yhteistoimintaansa kunnan ja hanketta hallinnoivan organisaation tuella, hankkeen loputtua keskenään.

Hankkeen avulla on saatu 1 työpaikka ison yrityksen tuotekehitykseen luonnontuotteiden puolelle. Tästä voi tulla yksi uusi muun alan veturiyritys, joka vetää luonnontuotealaa imuunsa.

Hankkeen myötävaikutuksella saadut toimitilat Kemijärvellä toimivat aloittavien yrittäjien ns. hautomona ja Rovaniemen tilat raaka-aineiden vastaanotto- ja esikäsittelytilana. Tilassa järjestetään myös koulutuksia ja jatkossa tuotekehitystä ja – valmistusta. Molempiin tiloihin houkutellaan uusia luonnontuotealan yrityksiä, jotta niistä saadaan alalle valovoimaisia yrityskeskittymiä. Tätä kehitystä tukevat hankkeen jälkeen Kemijärven kaupunki ja Rovaseudun markkinakiinteistöt Oy omistajana sekä kehittäjäorganisaatiot, kuten Rovaniemen Kehitys Oy, ProAgria Lappi sekä tulevat hankkeet.

Itä-Lapin strateginen kehittämissuunnitelma ohjaa alueen luonnontuotealan toimenpiteitä sekä kuntien, koulutuksen ja kehittäjäorganisaatioiden toimintaa yhteisiä tavoitteita kohti. Kehittämissuunnitelma julkaistaan lokakuussa 2017.

Hankkeen tuloksista saa tietoa organisaatioista, jotka ovat olleet hankkeen takana eli Itä-Lapin kuntayhtymästä ja Rovaniemen koulutuskuntayhtymästä. Niiden verkkosivuille tallennetaan hankkeen tulokset ja muuta materiaalia.

Myös rahoittaja eli ELY-keskus, maaseuturahasto voi välittää hankkeen tietoja. Tarkoituksena on antaa tiedot käyttöön kaikille niille kehittäjäorganisaatioille, jotka jatkavat työn parissa. Hankkeen toimenpiteiden kohteina olleet yritykset voivat olla myös hyviä tiedonlähteitä.

    